Οι **αυτοκτονίες στο Καζακστάν** είναι ένα σημαντικό αίτιο μη φυσικών θανάτων και μακροχρόνιο κοινωνικό ζήτημα.

Σύμφωνα με μια έκθεση του Παγκόσμιου Οργανισμού Υγείας το 2011, απ' όλους τους θανάτους στον κόσμο λόγω της αυτοκτονίας, το 3.23% αυτών των θανάτων προέρχεται από το Καζακστάν.

Οι αυτοκτονίες των εφήβων και των νέων είναι άλλο ένα μεγάλο ζήτημα που απασχολεί τη χώρα. Στην ηλικιακή ομάδα 15-49 ετών, οι αυτοκτονίες αντιστοιχούν για το 12.2% όλων των θανάτων σε άτομα αυτής της ηλικιακής ομάδας στο Καζακστάν.

Στατιστικά στοιχεία
-------------------

Το Καζακστάν έχει τον μεγαλύτερο αριθμό θανάτων από αυτοκτονίες σε κορίτσια ηλικίας 15 έως 19 ετών στον κόσμο, ενώ στα αγόρια είναι δεύτερη στον κόσμο μετά την γειτονική Ρωσία. Μια έκθεση της Γιούνισεφ του 2009 δείχνει ότι μεταξύ των ετών 1999 και 2008 ο αριθμός των αυτοκτονιών σε εφήβους έχει αυξηθεί κατά 23%. Πάντως οι αυτοκτονίες στους νέους από το 2008 μέχρι το 2015 έχουν μειωθεί στο μισό, ενώ έχει καταγραφεί σημαντική βελτίωση στο θέμα και στην γειτονική Ρωσία.

Σύμφωνα με την Ραΐσα Σερ, την επικεφαλή της επιτροπής προστασίας των παιδιών του υπουργείου Παιδείας της χώρας, για τα πολύ υψηλά ποσοστά αυτοκτονιών σε νέους υπάρχουν πολλές αιτίες όπως οι παρακάτω:

* Σχολικός εκφοβισμός
* Απουσία ή απώλεια της τιμής
* Μειωμένα πρότυπα κοινωνικής συμπεριφοράς
* Αποξένωση

| Αριθμός αυτοκτονιών ανά ηλικιακή ομάδα στο Καζακστάν. Σύγκριση αριθμών για το 2008 και το 2015. |
| --- |
| Ηλικία (έτη) | 5-14 | 15-24 | 25-34 | 35-54 | 55-74 | 75+ | Σύνολο |
| 2008 | 85 | 896 | 1.012 | 1.395 | 476 | 133 | 4.009 |
| 2015 | 43 | 439 | 711 | 1.137 | 428 | 114 | 2.872 |
| Ποσοστιαία μεταβολή | -49.4% | -51.0% | -29.7% | -18.5% | -10.1% | -14.3% | -28.4% |
|  **Πηγή** : Παγκόσμιος Οργανισμός Υγείας  |

| Αριθμός αυτοκτονιών ανά ηλικιακή ομάδα και φύλο. Καζακστάν, 2008 |
| --- |
| **Ηλικία (έτη)** | 5–14 | 15–24 | 25–34 | 35–44 | 45-54 | 55–64 | 65–74 | 75+ | Ολα |
| **Άνδρες** | 66 | 657 | 860 | 656 | 522 | 240 | 143 | 86 | 3.241 |
| **Γυναίκες** | 19 | 239 | 152 | 120 | 97 | 52 | 41 | 47 | 768 |
| **Σύνολο** | 85 | 896 | 1012 | 776 | 619 | 292 | 184 | 133 | 4.009 |
|  **Πηγή** : Παγκόσμιος Οργανισμός Υγείας  |

Αυτοκτονίες στους νέους
-----------------------

Σύμφωνα με την Γιούνισεφ και τον Παγκόσμιο Οργανισμό Υγείας, το Καζακστάν έχει το υψηλότερο επίπεδο αυτοκτονιών στα άτομα ηλικίας 15 έως 19 σε όλο τον κόσμο. Το Καζακστάν έχει τον δεύτερο υψηλότερο αυτοκτονιών στον κόσμο σε έφηβα αγόρια και είναι πρώτη παγκοσμίως στις αυτοκτονίες των κοριτσιών.

Σύμφωνα με μια μελέτη της Γιούνισεφ που έγινε σε πέντε πόλεις του Καζακστάν με δείγμα 1.700 εφήβων, τα κοινωνικά προβλήματα, τα οικογενειακά προβλήματα και η έλλειψη υποστήριξης είναι οι κύριες αιτίες των αυτοκτονιών στους εφήβους. Σύμφωνα με την μελέτη, οι Καζακστανοί γονείς περνούν μόνο 20 λεπτά ποιοτικού χρόνου με τα παιδιά τους την ημέρα.

Παραπομπές
----------

1. ↑  «Suicide rate». Ανακτήθηκε στις 16 Νοεμβρίου 2012.
2. 1 2 3  «Kazakhstan: Concerns Over Adolescent Suicides». UNHCR. Αρχειοθετήθηκε από το πρωτότυπο στις 28 Απριλίου 2021. Ανακτήθηκε στις 16 Νοεμβρίου 2012.
3. ↑  tengrinews.kz (28 Σεπτεμβρίου 2014). «Kazakhstan and Turkey show highest suicide rates among 15-19 y.o. youth». *Главные новости Казахстана - Tengrinews.kz* (στα Αγγλικά). Ανακτήθηκε στις 25 Ιανουαρίου 2021.
4. ↑  «Kazakhstan Suicides by age group 2015» (PDF).
5. 1 2  «Suicide rates (per 100,000), by gender, Kazakhstan, 1981-2008» (PDF). World Health Organization. Ανακτήθηκε στις 16 Νοεμβρίου 2012.
6. ↑  «Kazakhstan and Turkey show highest suicide rates among 15-19 y.o. youth». *Tengrinews.kz* (στα Αγγλικά). 28 Σεπτεμβρίου 2014. Ανακτήθηκε στις 3 Μαΐου 2019.
7. ↑  «Alarming proportions of child and youth suicide in Kazakhstan». *Tengrinews.kz* (στα Αγγλικά). 28 Σεπτεμβρίου 2014. Ανακτήθηκε στις 1 Ιουλίου 2019.